สวัสดีคะ อยากทราบว่ามีแผลขนาดหัวเข็มมุด รอบๆแผลสีแดง ข้างในสีขาว ใช่แผลร้อนในไหมคะ ? เกิดได้ที่เหงือไหมคะ ? อันตรายรึเปล่าคะ เป็นมา2วันแล้ว กดจับจะเจ็บๆค้ะ ขอบพระค่ะ
สวัสดีค่ะ แผลร้อนใน(aphthous ulcer) จะมีลักษณะเป็นแผลขนาดเล็กและตื้น มีสีเหลืองหรือขาว รอบๆ แผลมีอาการบวมแดง โดยจะพบได้ที่เยื่อบุภายในช่องปากเหงือกกระพุ้งแก้ม ลิ้น หรือเพดานอ่อน มีอาการเจ็บที่แผล ทำให้กินอาหารและพูดลำบาก บางรายอาจมีอาการอื่นๆ ร่วมด้วย เช่น ต่อมน้ำเหลืองบวม เป็นไข้ เป็นต้นดังนั้นอาการที่ เป็นอยู่ น่าจะเป็นแผลร้อนในค่ะสิ่งกระตุ้นที่ทำให้เกิดแผลร้อนใน เช่น ความเครียด การพักผ่อนไม่พอ นอนดึก ดื่มน้ำน้อย มีประจำเดือน ทานอาหารรสจัดมากไป ท้องผูก ร่างกายกำลังเจ็บป่วยไม่สบาย แพ้สารเคมี เช่น ในยาสีฟัน เป็นต้นโดยส่วนใหญ่แผลร้อนในจะหายไปได้เองใน 1-2 สัปดาห์ โดยไม่ต้องรักษา ส่วนวิธีต่างๆ ที่จะช่วยบรรเทาอาการของแผลร้อนในได้ เช่น การบ้วนปากบ่อยๆ ด้วยน้ำเกลือ หลีกเลี่ยงอาหารรสจัด อาหารและเครื่องดื่มที่ร้อน ทานอาหารที่มีฤทธิ์เย็น เช่น แตงกวา ฟักเขียว หัวไชเท้า มะตูม เก๊กฮวย รากบัว ใบบัวบก เป็นต้น อาจใช้ยาทาป้ายปาก เช่น ยาไตรแอมซิโนโลน หรือยาชาเฉพาะที่สำหรับป้ายปาก เป็นต้นแต่หากแผลร้อนในมีขนาดใหญ่กว่าปกติคือมากกว่า 1 cm. และเป็นนานกว่า 2 สัปดาห์ หรือมีความเจ็บปวดรุนแรง ควรไปพบแพทย์เพื่อตรวจค่ะ